
В родопската литература е станало традиция да се говори за едни или 
други войводи или управители на Ахъчелебийско, да се свързват с техните 
имена важни събития, — но все въз основа на легенди и предания, без да се 
сочат документални данни за тях. Дори за един Салих ага дълго време се 
говори без никаква документална основа, докато най-после е обнародван 
един документ с „печата на Салих ага Пашмаклийски“, който трябваше 
да покаже, че споменаваният в легендите войвода е наистина историческа 
ЛИЧНОСТ. | 

За нашето време това е вече твърде малко. През изтеклите 20--30 
години интензивно проучване на Родопите бяха изкарани на бял свят 
доста документи, които следва да се оползотворят по-рационално, за да 
се очертае административно-политическото развитие на района. Това се 
отнася с особена сила за Ахъчелебийския район, за който се пише най- 
често. Време е да се състави една по-цялостна справка за управниците на 
вакъфите на Ахъчелеби, която ще помогне за по-нататъшното изследване на 
миналото на този край. За тази цел ще трябва да се систематизират раз- 
хвърляните из публикувани и непубликувани документи сведения, да се 
подредят наличните данни. 

Разбира се, един пръв опит в тази насока не може да бъде изцяло 
успешен. Наличните документи все пак не са толкова много и неизбежно 
остават празнини във веригата от лица, които са управлявали Ахъчеле- 
бийско било като мютевелии, било като войводи. Но все някога трябва да се 
започне. Първите издирвания в тази насока ще стимулират и други автори 
да обърнат внимание на поставените въпроси, да дадат своя принос за по- 
пълване на съществуващите празнини и в края на краищата с общи усилия 
ще се стигне до цялостното възстановяване на веригата. 


ж + * 


Първият въпрос, с който ще трябва да се справи едно такова изслед- 
ване, е този за самия Ахъ Челеби, който оставил името се върху тази об- 
ширна област. Благодарение на извършения от него акт на посвещаване 
(вакъфиране) на земите от този район, последният става отделна поземлено- 
административна единица. Той ще да е бил и първият управител на селата 

от новата административна единица, споменавана в документите като „Ва- 
къфи на Ахъ Челеби, „Хасове на Ахъ Челеби“ или само Ахъ Челеби. 

Биографичните сведения за този човек са колкото оскъдни, толкова 
и непопулярни в нашата литература. На времето Петър Маринов е 
обнародвал в сп. „Родопа извлечения от фермана, с който Селим I (1512-- 
1591) предоставил този район в собственост на лекаря Ахъ Челеби.! В своята 
публикация той дава и кратки биографични бележки за Челебията, отбе- 
лязвайки, че бил придворен лекар на трима султани: Баязид П (1481— 
1512), Селим Ги Сюлейман Г (1521—1566). „При едно свое оздравяване, 
пише ГІ. Маринов, Селим І се отблагодарил на лекаря Ахъ, подарил му или 
пък му дал възнаграждение (арпалък — заплата в земя) Среднородопието, 
сегашната Смолянска околия.“ Ахъ Челеби превърнал дадената му земя 
във вакъф, като посветил доходите им за поддържане на двата свещени за 
мюселманите градове Мека и Медина. 

П. Маринов не е разполагал с оригиналния ферман на Селим І, ае 
написал своята публикация въз основа на един препис, направен от тога- 
вашния смолянски мюфтия Исен Агушев от друг препис, който се намирал 
в с. Муставчево, сега в Гърция. Приведените от него биографични сведения 
за Ахъ Челеби също остават почти неизползувани в литературата може би 
поради обстоятелството, че той не сочи източниците, от които черпи дан- 
ните си. | 

По-подробни податки за биографията на Ахъ Челеби има в обнарод- 
ваната от съветските османисти Анна С. Тверитинова и Юрий А. Петросян 
хроника на Ходжа Хюсеин.? Приключвайки разказа си за царуването на 
Селим І, хронистът е прибавил един раздел: „Бележити хора при управле- 
нието на Селим хан“, в който дава биографски бележки и за нашия Ахъ 
Челеби. Ето какво пише той: 

„Сред прочутите хора бил и изкусният лекар, приобщеният Махмуд, 
син на Кемал, наричан Ахъ Челеби, назоваван и Ах-джан. Неговият баща 
Камаледдин бил от град Тебриз,” а по-късно дошъл в Мала Азия и се 
установил при емир Исмаил, управителя на Кастамону. Когато този емир 
предал споменатата област на султан Мехмед хан,‘ той дошъл заедно с 
емира в Румелия. Той открил дюкян на пазарището на везира Махмуд 
паша? и се прочул сред хората с познанията се по медицинската наука. 
Той натрупал голямо богатство и купиледна къща, в която живял до 
=т=т" ' 


1 П.А. Маринов. Документ от XVI в. Името Ахъ Челеби. — Родопа, XVI 
бр. 9, 1 септември 1937 г. | ‚ 

° Хюсеин. Беда’и ул-века и (Удивительные события). Издание текста, вве- 
дение и общая редакция А. С. Тверитиновой. Аннотированное оглавление и указа- 
тели Ю. А. Петросяна. Ч. 11. М., 1961. л. 512а—5126. 

з Намира се в Иран. 

4 Кастамону, град в Мала Азия, който заедно с провинцията си се явявал само- 

стоятелно феодално княжество през XIV и ХУ в. и при Мехмед lI било присъединено 
към Османската империя. 
5 Чаршията Махмуд паша съществува и досега в Цариград. Махмуд паша бил 
султански роб. След завладяването на Цариград Мехмед 11 наредил да бъде убит дото- 
гавашният велик везир Халил паша, който бил везир и при баща му, и на негово 
място поставил Махмуд паша. Четири години по-късно той бил уволнен и назначен 
за управител на санджака Галиполи, откъдето отново бил върнат за велик везир. 
След повторното му уволнение бил заточен в Черменски санджак, в Хасково. 

смъртта си. Султан Мехмед много пъти го викал да стане лекар в двореца, 
но ТОЙ отказвал с думите: „Твърде съм стар, за да стана роб, след като съм 
бил свободен. “ | 

След неговата смърт синът му започнал да служи и станал главен ле- 
кар в построената от султан Мехмед болница. След това, по време на цару- 
ването на султан Баязид хан, станал общ лекар на султанския двор, след 
което станал и управител на султанската кухня. Той приготвял храната 
съобразно със своите умения и привички, та султанът останал доволен от 
службата му, а тъй като бил и сладък разказвач, той станал и негов събе- 
седник.? После, бидейки натоварен с някакви задачи, той изменил някои 
работи, което станало причина за уволнението му, но след известно време 
бил Върнат обратно на мястото му и станал главен лекар на султан- 
ския дом. 

Макар да съчетавал този живот на служител с голяма скромност, ко- 
гато на престола дошъл султан Селим, той пак бил уволнен. Известно 
време след отстраняването му той пак бил възстановен на мястото си и 
станал спътник-събеседник на султана, обогатявайки душата си. Когато 
султан Сюлейман се възкачил на престола, пак бил остранен и пак бил 
върнат на мястото си. После отишъл на свято поклонение. След като станал 
хаджия, починал в Египет през 930 година и бил погребан близо до гроб- 
ницата на имама аш-Шафаи.” При смъртта си той имал 96 години, но 
понеже имал много силен характер, не му липсвал дори един зъб.“ 

Макар и кратки, тези сведения дават една задоволителна обща пред- 
става за живота на Ахъ Челеби. Той произхождал от Тебриз, столица на 
тогавашната иранска държава на Сефевидите, и при султан Мехмед П 
дошъл в Цариград. Времето на Мехмед Пе характерно с широкото привли- 
чане на учени и занаятчии-специалисти от различни страни, особено от 
Олизкоизточните мюсюлмански страни. Те трябвало да оживят Цариград, 
новата столица на империята, жестоко обезлюдена по време на завладява- 
нето и. Един от привлечените чужденци бил и бащата на Ахъ Челеби, 
които се прочул като изкусен лекар. 

Синът вървял по стъпките на баща си с тази разлика, че се съгласил 
до постъпи на служба в султанския двор. Макар че няколко пъти бил увол- 
няван и възстановяван, той все пак бил един от доверените хора на три- 
мата султани, може да се каже -- от най-доверените. Защото султунският 
бръснар, султанският лекар, готвач и пр. били хора, KOHTO обслужвали 


в В османската държава господствувало схващането, че всеки служител на сул- 
тана е негов „хранен човек“, негов роб. Наследник на цялото му имущество ставал 
султанът съгласно с правилото, че имуществото на роба е собственост на неговия гос- 
подар. Затова бащата на Ахъ Челеби отказал да постъпи на султанска служба. 

“ В дворовете на източните мюсюлмански властелини имало особени лица, нари- 
чани „недими“, които вземали участие в султанските пирове, разговори и веселия. 

, 
Те били обикновено поети, литератори, учени хора, които със знанията и остроумието 
си трябвало да развличат и да поучават придворните и самите властелини. 

8 Отговаря на времето от 10 ноември 1523 до 29 октомври 1524 г. 

° Абу Абдаллах Мохамед ибн Идрис аш-Шафаи (767—820) е основоположник 
на една от четирите правоверни правни школи в исляма. Зрелите си години прекарал 
в Египет, където и починал. 


1C Превод на този пасаж от хрониката предоставих за публикуване в сп. Родопи, 
1974, кн. 4. 

личността на султана, на които той поверявал живота си. Така че Махмуд 
Ахъ Челеби наистина имал възможност да заслужи султанското благово- 
ление и да получи в свое владение обширни земи в Средните Родопи. 

Ако е вярно, че той починал през 920 г. (1524) на възраст 96 мюсюл- 
мански, т. е. 93 слънчеви години, следва да CC заключи, че е роден около 
1431 г. в Тебриз. При пристигането си в Цариград той бил вече зрял човек, 
а славата му на вещ лекар му открила достъпа до османските върхове. 

От тези кратки бележки в хрониката на Хюсеин не става ясно кога 
Махмуд Ахъ Челеби е награден със земята, която превърнал във вакъф. 
Публикуваният от П. Маринов документ може да възбуди някои съмнения, 
понеже не е запазен оригинал и преводът е правен по препис от препис. 
Но един по-внимателен поглед върху структурата на публикувания доку- 
мент — увод, титулатура, начин на изложение, заключителни части и пр., 
дава основание да се приеме, че преписите, чрез които той е стигнал до 
П. Маринов, имат за основа оригинален султански ферман, а някои откло- 
нения от нормите ще се дължат на недостатъчното познаване на ферманите 
от преводача. 

При това положение можем да се доверим на приведената в този 
документ дата — 925 г. от хиджра, или 1519 г., като година, през която 
Селим І признал за собственост на Ахъ Челеби „причислените към OKO- 
лията Енидже Кара-су части, Козлуджански и Еси-вирански пасбища“. 
По-нататък в документа се казва, че били натоварени кадиите от Гюмюр- 
джина и Енидже Кара-су да установят границите им, което те сторили и 
издали съдебен протокол (худжет) -- описание на границите. Тези граници 
са повторени във фермана, след което се формулира заповедта: „Никой от 
моите деца, внуци и придворни на великото ми султанство, моите близки 
везири, малки и големи чиновници и служащи по никакъв начин и по ни- 
каква причина нямат право да не му признаят собствеността на гореспоме- 
натите пасбища, както са описани с означените граници, и по никакъв на- 
чин да не му препятствуват. “H 

От този документ излиза, че преди да бъде оформен в отделна админи- 
стративна единица, днешният Смолянски район влизал в състава на ка- 
зата Енидже Кара-су. Това се потвърждава от други документи и може да 
служи като доказателство за достоверността на обнародвания от П. Мари- 
нов ферман. 

В „Пътеводителя на Архива при музея Топ-капъ сарай“ в Цариград 
са отбелязани някои документи и тефтери от XVI, ХУП и XVIII B., 
отнасящи се за вакъфите на Ахъ Челеби. И за да се разграничи нашият 
поземлен вакъф на Ахъ Челеби от вакъфите му в Цариград, е пояснено, 
че става дума за вакъфите в казата Енидже Кара-су.!? Това е едно CBH- 
детелство, че преди да бъде обособен и отделна каза, районът на Ахъчеле- 
бийско се намирал в състава на казата Енидже Кара-су. 

В един новооткрит документ от 1623 г. се отбелязва, че „аваризът на 
селата от вакъфа на Ахъ Челеби, намиращи се в казата Кара-су Йениджеси, 
бил определен на отсек и открай време се събирал от мютевелиите“. През 

1 П, Маринов. Цит. съч., с. 2. 
12 Тор Кар! saray müzesi. Arşiv kilavuzu. Istanbul, 1938 — рубриката Аш Çelebi. 

последните години неговото събиране било предоставено на външни лица, 
които притеснявали раята и тя се разбягала, поради което мютевелията на 
вакъфа моли да му се предостави занапред той да събира данъка.!? От този 
текст спокойно може да се направи заключението, че към 1623 г. Ахъчеле- 
бийският район се намирал все още в състава на казата Енидже Кара-су. 
На това обаче противоречи един още по-ранен документ, от който се вижда, 
че вакъфите на Ахъ Челеби отдавна вече имали свой отделен кадия (или 
кадийски наместник), т. е. съставлявали отделен кадалък, отделна каза. 
Когато везирът Ахмед паша отчитал в държавната каса събраните от него 
данъци за 1604--1605 г., той отчел, че е получил „от задължението на мевля- 
на. . .!*, кадия на Иенидже Кара-су, спадащо към ливата Паша“, сумата 
11 500 акчета, и „от задължението на мевляна. . ., кадия на селата на Ахъ 
Челеби, спадащи към ливада Паша“ сумата 4500 акчета.!? С други думи, 
още в самото начало на ХУП в. имаме вече отделни кадин на Енидже Кара-су 
и на Ахъчелеби, като и двете кази спадат към ливата Паша. Вероятно 
обособяването на вакъфите на Ахъ Челеби в отделна административна еди- 
ница ще е станало през втората половина на XVI B., по време на админи- 
стративните реорганизации, провеждани от Сюлейман Ги Мурад 111 (1574— 
1595). И само благодарение на консерватизма на османските данъчни кан- 
целарии имаме запазени упоменавания, че някога този район принадлежал 
към казата Енидже Кара-су. 

Най-късни сведения в тази насока имаме от най-консервативната кан- 
целария — канцеларията за поголовния данък, джизието, където районът 
на Ахъчелеби дори до последната четвърт на ХУП в. продължавал да се 
води като част от казата Енидже Кара-су. Една справка — извлечение от 
регистъра за поголовния данък на вакъфските села на Ахъ Челеби, впи- 
сана в полето на една молба за арендуване на поголовния данък за сметка 
на 1087 г.,! гласи: „Джизие от неверниците от вакъфа на покойния Ахъ 
Челеби в казата Йенидже Кара-су за сметка на 1087 г. Възложено е на 
Сюлейман, известен като Даглъ.“!? Въз основа на така написаната извадка 
от регистъра спокойно би могло да се заключи, че и към 1676—1677 г. ва- 
къфите на Ахъ Челеби спадали към казата Йенидже Кара-су, ако не бяха 
известията, че още в първите години на ХУП в. те вече имат отделен кадия, 
следователно са самостоятелна каза. Регистратурата за поголовния данък 
съхранявала в тефтерите си понятия и административни деления, съществу- 
вали векове преди това. Достатъчно е да споменем, че в регистрите за джи- 
зието от 1490—1491 г. намираме имена на административни единици като 
„Шишманос“, „Богдан“, „Госпожа Деспина“ и пр., които лица и техните 


13 Вж. в настоящия том публикацията на Ст. Андреев. Турски документи 
за Смолянско през ХУП в. 

14 Имената на кадиите не са отбелязани. 

15 Ст. Андпеев. Документи за данъчните и други принудителни задълже- 
ния на населението на Смолянско и съседните области от ХУП в. — В: Родопски сбор- 
ник, т. ПТ, С., 1972. с. 324—325. 

16 Започва на 16 март 1676 г. и завършва на 5 март 1677 г. 

1 Стр. Димитров. Документи за икономическото положение в Смолянско 
през XVII—XIX в.--В:Родопски сборник, т. І, C., 1965. с. 326. 

владения престанали да съществуват преди повече от век.18 И в случая с 
горецитираната извадка виждаме, че столичната канцелария за поголовния 
данък век по-късно продължавала да отразява старото положение, когато 
вакъфите на Ахъ Челеби били в казата Енидже Кара-су. 

И така, през ХУ и XVI в. Ахъчелебийският район наистина съставля- 
вал част от казата Енидже Кара-су, както това е записано и в обнародвания 
от П. Маринов документ. Това обстоятелство повишава доверието ни към 
публикувания ферман и ни кара да допуснем, че споменаваните там пре- 
писи от препис и направената въз основа на тях публикация имат за първо- 
източник оригинален султански документ.!? 

От това обстоятелство може да се направят някои предположения за 
самото завладяване на Средните Родопи на юг от Рожен. Като имаме пред 
вид обичайната практика завладените в един поход от един военачалник 
области да се оформят в една административна единица, следва да се за- 
ключи, че Смолянският район бил завладян с настъпление от юг, през 
Енидженското поле и Ксанти, че това завладяване ще е станало малко след 


18 Извадки от този регистър вж. у H. Тодоров. За демографското състояние 
на Балканския полуостров през XV—XVI в. — ГСУ фиф, т. 53, кн. 2, C., 1960, с. 
203 и сл. 

19 В публикацията има и неща, които смущават, но които вероятно се дължат 
на пропуски на преводача и издателя на документа. Там се казва, че ферманът бил 
издаден „в 925 година |1519) в славната ми столица Одрин“. Султанските фермани 
обикновено имат пълна датировка — с деня и месеца на издаването им, което тук лип- 
сва. Възможно е това да е пропуск при преписването на оригинала. Що се касае до 
местоиздаването му — „столицата ми Одрин“, тук не може да има съмнения в достовер- 
ността на документа. След завладяването на Египет Селим потегля обратно за Цари- 
град и Одрин, прекарва дълго време в Дамаск и Халеб. На 25 юли 1518 г. той пристига 
в Цариград, но остава там само десетина дни и потегля за Одрин, където е неговата 
джамия и който град той считал за една от своите столици, ако не първата. Именно в 
Одрин, а не в Цариград той оставил своя син Сюлейман, наследилия го султан Сюлей- 
ман 1, за свой заместник, докато отсъствува от столицата и се намира на походи из 
Сирия и Египет. На 13 август той се намирал пред Одрин, приел поклоните на сина си, 
изпратил го на неговата постоянна служба — управител на вилаета Сарухан, и на 27 
август влязъл в Одрин (X юсеин. Цит. съч., ч. П, л. 4936—4946). Тук той преби- 
вавал и в началото на 1519 г., когато може да е издал споменатия ферман. Защото до- 
кумент за даване на земя в пълна собственост може да бъде издаден само от султана, 
докато фермани от негово име се издават от султанския диван и великия везир. В публи- 
кацията на П. Маринов се споменава, че земите на двете пасища (Козлуджанско и Иса- 
виранско) били дадени на Ахъ Челеби като арпалък и той ги превърнал във вакъф, и се 
пояснява, че арпалъкът бил „заплата в земя“. Арпалъкът е наистина поземлено вла- 
дение, което се давало в специални случаи. Според трактата на Али Чауш от София 
апралъците се давали „на началствуващите лица при щастливия султански двор, 
главатарите и ръководителите на работещите в държавните работилници занаятчии 
и на някои погранични бееве“ (Вж. Турски извори за историята на правото в българ- 
ските земи, т. І, съставител Г. Д. Гълъбов. C., 1961, с. 215). Арпалъкът е владение, 
което може да преминава по наследство в една фамилия, доколкото децата на неговия 
притежател овладеят специалността (изкуството) на баща си и някое от тях го замени 
на същата служба. Обаче арпалъкът не е собственост, с която владелецът може да раз- 
полага по свое усмотрение; тази земя той не може да продава или да превръща във 
вакъф. За да превърне във вакъф дадена земя, тя трябва да му е дадена в собственост 
като мюлк. В публикацията на споменатия документ и в коментара му са допуснати 
неточности. С този документ на Ахъ Челеби се признава право на собственост, което 
му открива пътя да превърне дадената му земя във вакъф. Л като арпалък той ще 
да я е получил по-рано, преди 1519 г. 

овладяването на Беломорието. Знае се, че още преди Черноменската битка 
Евренос бей овладял Гюмюрджина и че от тази база той постепенно напа- 
дал съпределните му земи, разширявал своите владения и в кратък срок 
завладял нови области, включително Ксанти. Веднага след Черноменската 
битка активността на османците в Беломорието нараснала, те достигнали 
Серес, за което разказва и летописната бележка на монах Исай. Веднага 
били изпратени хора, които довели чергарствуващи люде от Саруханската 
област и ги заселили в Серския вилает, както пише хронистът Ашък-паша 
заде.? А такива номадско-пастирски елементи (на турски — юруци, конари 
или гьочмени) имало и със самите войски. Ясно е, че басейнът на Горна 
Арда ще е завладян с удар от юг на войската и номадските племена почти 
едновременно с овладяването на Енидженското поле и Ксантийско. Затова 
той бил оформен като една административна единица с Енидже Кара-су. 
Че номадско-пастирските племена и родове са играли важна роля в онези 
години, идва да ни покаже обстоятелството, че завладяната земя била 
оформена не в тимари и хасове, а била разделена на два големи яйлъка, две 
крупни пасища — една организация, която съответствувала на интересите 
тъкмо на чергарско-скотовъдните елементи в тогавашното тюркско 
общество. 

Разбира се, оформянето на две пасища от целия този обширен район 
не означавало, че той е оставен извън мирийския режим на земевладение. 
При липсата на други конкретни данни засега може да се приеме, че той е 
останал да се числи към султанските хасове, част от които Селим | подарил 
на Ахъ Челеби. 

Казата Енидже Кара-су била център на т. нар. Танръ-дагски юруци. 
Османската държава не оставила номадско-пастирските племена извън 
обсега на своята военна и стопанска организация, а ги организирала в 
оджаци, всеки от които трябвало да изпраща бойци в армията. От всичко 
328 оджака танръдагски юруци през 1543 г. в казите на Енидже Кара-су 
и Гюмюрджина били регистрирани 118 оджака, т. е. повече от 1/3 от общия 
им брой. Останалите 210 оджака били пръснати из други 22 кази, чак до 
Солун и Добруджа, сред които се отделят казите Къзъл-агач Ениджеси 
(Елхово) с 47 оджака и Варна с 32 оджака.?! Като се знае, че един оджак 
се състои от 30 боеспособни и работоспособни мъже, от които 5 ешкинджии 
(т. е. отредени да се явяват в армията) и 25 ямаци (помощници, осигуря- 
ващи издръжката на първите), може да се заключи, че в районите на Ени- 
дже Кара-су и Гюмюрджина юруците от корпуса Тандръ-даг наброявали 
над 3500 боеспособни мъже. Тъкмо поради тази плътна наситеност с тан- 
ръдагски юруци в тези райони не се срещат, поне за 1543 г., никакви юруци 
от другите корпуси — визенски, солунски, овчеполски и пр. А оттук вече 
е съвсем ясно, че и нахлулите из среднородопските пасища юруци са били 
именно от танръдагския корпус, които се наричали още и Карагьозлер, 
т. е. чернооките. 


2 Преглед на турските хроники по този въпрос вж. у Стр. Дими тров, 
Демографски отношения и проникване на исляма в Западните Родопи и долината на 
Места през ХУ—ХУП в. — В: Родопски сборник, т. І, C., 1965. с. 66—69. 

2 Миѕіаѓат. Gökbilgin. Rumeli'de Jürükler, Tatarlar уе Evlâd-i 
Fatihan. Istanbul, 1957. s. 64—71. 

И все пак с наличните сведения не може да се даде отговор на въпроса, 
как точно и кой е управлявал в административно-финансово отношение 
интересуващия ни район преди превръщането му в хасове на Ахъ Челеби. 
В съдебно отношение, както и при разхвърлянето и събирането на държав- 
ните данъци (поголовен данък, авариз и др.) този район се управлявал от 
кадията на Енидже Кара-су. Но кой и как събирал райетските данъци — 
десятък, испенч, баду-хавите и пр., издавал тапии за земята? Султански 
доверени лица — емини или войводи? Или са имали някакви по-особени 
правомощия юрюшките старейшини, началници на причислените към 
даден яйлак (пасище) оджаци и включващите се в териториите им селища? 
Въпроси, които чакат специално изследване. 


% Е БЫ 


След като Средните Родопи били дадени на Ахъ Челеби и станали 
негов хас, той се явявал вече и лицето, върху което се делегирали правата 
на сахиб-и арз, контролирало движението на населението, прехвърлянията 
на земи по наследство били чрез продажби, събирало райетските данъци 
от населението. С превръщането на хасовото владение в пълна собственост 
неговите административно-стопански функции нараснали. Скоро след това 
той ще е превърнал земите си във вакъф, но от предишното им хасово поло- 
жение останал траен спомен и в много документи срещаме този район, 
записан под името „Хасове на Ахъ Челеби“,?? докато с течение на времето 
то се заличило и останало само названието „Вакъфи на Ахъ Челеби“. 

След смъртта на основателя на вакъфа съгласно с правно-религиоз- 
ните норми за вакъфите включените във владението му земи трябвало да се 
управляват от мютевелия-настойник. Мютевелията бил лицето, което съби- 
рало (лично или чрез свои пълномощници) данъците от намиращите се във 
вакъфските села хора, издавало тапии за прехвърляните ниви и изобщо 
упражнявало административно-стопанската власт върху територията на 
вакъфа. За съжаление засега на знаем името на нито един мютевелия на ва- 
къфа на Ахъ Челеби от XVI в. У нас липсват документи, които биха ни 
дали сведения за това. Знае се, че в архива на Топ-капъ сарай в Цариград 
има запазени четири тефтера за вакъфа на Ахъ Челеби, които съдържат 
сведения от последното десетилетие на XVI (1591) до средата на XVIII в.?3 
Макар че между отделните тефтери навярно има значителни интервали от 
време, те биха ни дали ценна информация за цялостната история на Ахъ- 
челебийския район, но за съжаление тяхното ползуване засега е невъзможно. 

След като през втората половина на XVI в. вакъфите на Ахъ Челеби 
били обособени в самостоятелна каза, бил им определен и отделен кадия. 
Видяхме, че за него се говори в документ от 1604—1605 г., без да се споме- 
нава името му. Кадията и мютевелията имали в ръцете си цялата съдебна, 
административна и стопанска власт, доколкото събирането на някои дър- 
жавни приходи не било предоставяно на лихвари-откупвачи на данъците. 


22 Вж. в сб. Асимилаторската политика на турските завоеватели, съст.-ред. 
П. Петров, С., 1964. с. 174, където в документ от 1674 г. казата се нарича „Хасове на 


Ахъ Челеби“. : 
2 Тор Кар! müzesi. Arşiv kilavuzu. Istanbul, 1938. 

Полицейската власт в казата ще да се е упражнявала с помощта на някс 
разквартирувана там група еничари, както това ставало в цяла Румели; 

Година-две по-късно отново възникнал спор около откупуването н 
държавните приходи в някои райони на Беломорието и в Ахъчелебийске 


платената придворна конница, живущ в с. Хюсеин, каза Енидже Кара-су 
Хазър Пири от с. Козлуджа в същата каза н Хюсеин Рамадан от 181-в 
бюлюк на корпуса на т. нар. „спахийски синове“, които искали да им с 
предостави под аренда за срок от 6 години управлението и събирането н; 
данъците от мукатаата „Серес и Шабхане“, която дотогава се намирала по, 
аренда у някакви евреи. Тази мукатаа (обединени в една административно 
фискална единица държавни приходоизточници) „считано от 90 мухарел 
1116 г.“ носела приходи общо на сума 2 666 660 акчета за шестте ГОДИНИ 
В тях се включвали и доходи от „Хасовете на Ахъ Челеби“. Не е ясно, 
кои точно доходи от хасовите села били придадени към въпросната мукатаа 


десятъкът им се задържал в полза на вакъфа“, но освен него имало прида- 
дени към мукатаата доходи, възлизащи на 500 000 акчета за шестте години. 
Понеже споменатите лица обещали, че ще платят около 133 000 акчета 


предадена да я владеят и събират приписаните към нея данъци.?° За съжа- 
ление в цялата преписка не се споменават имената нито на мютевелията, 
нито на кадията на „Вакъфите на Ахъ Челеби“. Поради това първият из- 
вестен ни мютевелия на вакъфските села си остава споменатият в един по- 
късен документ Абдуррахман. 

Изглежда, че в оня ранен период от съществуване на вакъфа неговите 
мютевелии са се ползували със значителен стопански имунитет. В споме- 


от мютевелиите“. Щом е имало такава практика с авариза (ако не постоянно, 
поне спорадично), същото ще се е отнасяло и До другите събирани от държа- 
вата новоучредени данъци. Подобна практика означавала, че се ограничавал 
кръгът на външните лица —държавни чиновници и външни арендатори, KOH- 


По-нататък в същия документ се казва, че „вече една-две години (ава- 
ризът) се събирал от други лица“ и раята се разбягала. Мютевелията на 


ворни хора, офицери за особени поръчения, Очевидно, бидейки близък до 
централното управление, чаушът Синан си издействувал разрешение да 
24 Съответствува на 17 май 1607 г. 


2 НБКМ, Ор. отдел, ф. 42 (Енидже Кара-су), а. е. 7. 
26 Започва на 5 ноември 1629 и завършва на 24 октомври 16293 г. 

събере този данък от вакъфските села, при която операция смъквал от 
гърба на хората значителни суми и за себе си. Традицията обаче взела 
връх. В края на краищата било дадено нареждане правото за събиране па 
авариза да се предостави пак на мютевелията. 

В този документ срещаме и първото засега известно име на мюте- 
велия на вакъфа — това бил някой си Абдуррахман.?? За него не може 
да се каже нищо повече — нито откога, нито докога е останал на тази 
длъжност. 

През ХУП в. практиката да се отдават на закупчици държавните 
приходоизточници станала нормално явление в империята и обхванала 
всички данъци. В стремежа си да увеличи приходите си централната власт 
упорито разпростирала откупната система и върху вакъфите, като елими- 
‚ нирала мютевелиите от събирането на държавните данъци. Но и последните 
не бързали да предадат позициите си. От това боричкане ни е останал един 
документ от 1670—1676 г.,третиращ събирането на поголовния данък във 
вакъфа. В него мютевелията на вакъфа, някой си Мустафа, отбелязва, че 
поголовният данък на християните от Ахъчелебийския район за сметка 
на 1087 г. бил определен на отсек, че той го е внесъл в държавната хазна, 
но не получил съответните документи — берат и препис-извлечение от цен- 
тралния регистър, за да може да си събере сумите от данъкоплатците. От 
справките в капцеларските книги се оказало, че за същата година поголов- 
ният данък „на неверниците от вакъфа на покойнил Ахъ Челеби в казата 
Йенидже Кара-су“ вече е продаден на някой се Даглъ Сюлейман, че брут- 
ната му сума възлизала на 51 000 акчета, от която вече на 1 шабан 1086 г., 
т. е. предсрочно, били внесени от откупвача 50 286 акчета.28 На Даглъоглу 
Сюлейман бей бил даден вече берат и препис-извлечение от съответния ре- 
гистър. Обаче след интервенцията на мютевелията било решено събирането 
на поголовния данък „да се отнеме от Даглъ Сюлейман и да се запише на 
мютевелията Мустафа, като му се издаде нов берат и дефтер за събирането“. 

Мютевелиите удържали позициите си, що се отнася до поголовния 
данък. Обаче при събирането на другите държавни данъци — авариз, ну- 
зул, при задължителните изкупувания и пр. — в края на ХУП в. взели 
връх откупвачите от центъра или въобще външни лица. 

Това са засега единствените известни ми документи, които позволяват 
да се установят имената на мютевелиите на вакъфа на Ахъ Челеби. А тъкмо 
в края на ХУП в. бил нанесен тежък удар на тяхното влияние. Управле- 
нието на хасовите земи, а покрай тях и на вакъфските земи започнало да 
минава в ръцете на особени чиновници, назначавани от централната власт, 
наричани войводи. При съществуващата корупция в държавата най-често 
и тези войводи получавали длъжността си срещу паричен откуп, срещу 
който получавали и правата на арендатори, мюлтезими на доходите и данъ- 
ците в управлявания от тях район. Те съчетавали в ръцете си администра- 
тивни и стопански функции и измествали напълно мютевелиите. Върху 
тях минали правата да контролират движението на земята и хората, да из- 


27 Вж. настоящия том, публикацията на Ст. Андреев, док № 1. 

28 Стр. Димитров. Документи за икономическото положение на населе- 
нието в Смолянско през XVII—XIX в.—В: с. 325—396. | шабан 1086 г. съответствува 
на 21 октомври 1675 г. 

дават тапии за земята, да събират съответните такси, да осъществяват фео- 
далната експлоатация на населението. 

Войводите, или наричани още забити, осъществявали функциите на 
сахиб-и арз, т. е. господар-контрольор за извършените продажби и насле- 
дявания на земи. Тъкмо защото те издавали и подписвали тапиите на хо- 
рата за владяната от тях земя, тапиите съдържат неопровержими сведения 
за това, кой е бил в дадено време управител на района, специално за ахъ- 
челебийските вакъфи. Ето защо едно проследяване на лицата, които през 
различните години издавали документите за владеене земя, ще ни даде и 
скелета на една хронология на управниците на казата „Вакъфи на Ахъ 
Челеби“. 

За съжаление съхранили са се твърде малко такива документи, осо- 
бено пък за ХУП и ХУП в. Някои от тях са вече обнародвани, други се 
пазят в Окръжния държавен архив в Смолян, а трети се намират все още 
у частни лица. Много тапии е събрал Константин Канев от с. Момчиловци, 
Смолянско, който беше любезен да ми ги предостави за ползуване.?° На тях 
ще се спрем след малко, а сега да се опитаме да очертаем състоянието на 
съдебната и административно-полицейската власт в Ахъчелебийско в края 
на ХУП в. 

Започваме от края на ХУП в. само защото за по-ранното време не раз- 
полагаме със сведения. Главен източник на данни за титулярите на съдеб- 
ната власт си остават съдебните протоколи и донесения до по-високите 
власти, излезли изпод перото на ахъчелебийските кадии. 

През 1672 г. жителите на казата Ахъчелеби доставили за султанските 
войски брашно и ечемик, срещу които държавният пълномощник по хра- 
ните им изплатил сумата 108 000 акчета. Съдебният протокол, с който се 
удостоверявала извършената сделка, е подписана от Ахмед, син на Елхадж 
Абдуллатиф — „съдебен наместник в казата Хасове на Ахъ Челеби“. 
Така от този протокол научаваме името на най-стария съдебен чиновник 
в казата, а именно Ахмед, син на хаджи Абдуллатиф. Имената на него- 
вите предшественици остават засега неизвестни. 

Пет години по-късно в тази каза срещаме вече не само кадийски наме- 
стник, но и титулярен кадия, които действували едновременно. През 1676-- 
1677 г. хората от Ахъчелебийско трябвало да съберат и откарат до приста- 
нището Порто Лагос ечемик и слама. Половината от стойността на доста- 
вения фураж те получили в брой от приемчика Омер чауш. На 23 зилкаде 
1087 г. бил написан съдебен протокол за получените пари, подписан от 
Ессеид Мехмед, „кадия на Хасовете на Ахъ Челеби“, Само десет дни преди 
това, на 13 зилкаде 1087 г., бил написан друг съдебен доклад — за достав- 
ката на коне за държавата, който пък носи подписа на Абдуллах „съдебен 


наместник на казата Ахъчелеби“». 


29 В случаите, когато по-нататък в настоящата работа не сочим сигнатури на 
ползуваните документи, става дума за предоставени ми от К. Канев тапии. 

30 Асимилаторската политика на турските завоеватели, с. 176. 

з Съответствува на 27 януари 1677 г. 

32 Асимилаторската политика на турските завоеватели, с. Кий 

зз НБКМ, Ор. отдел, несигниран документ за Смолянско. 


5 Родопски сборник, т. ТУ 

Мъчно може да се допусне, че тъкмо в протеклите десет дни кадийският 
наместник бил сменен и вместо него е дошъл титулярен кадия в казата. 
По-логично е да се приеме, че през онези години в казата Ахъчелеби кадията 
имал свой помощник и наместник (наибин), както това било в големите и 
уредени кази в империята. Това говори за една цялостно изградена съдебно- 
административна власт, която освен правосъдните задачи имала и опреде- 
лени религиозни функции, свързани с разпространението и поддържането 
на „правата вяра“. 

Една година по-късно, на 10 зилкаде 1088 г.,4 централната власт OT- 
правила заповед до кадиите, кетхуда-йерите, еничарските сердари и аяните 
на казите Ахъчелеби, Чаглаик и др. да ускорят събирането на държавните 
данъци авариз и нузул.8 През юни на същата 1678 г. едно разпореждане 
за събиране на зърнени храни било отправено „до кадиите, еничарските 
сердари, кетхуда-йерите и местните аяни в казите Димотика, Джиср-и 
Еркене, Султан-йери, Гюмюрджина и Ахъчелеби“8. 

Привеждаме тези документи заради споменаваните в тях еничарски 
сердари и кетхуда-йери. Еничарските сердари били началници на раз- 
квартируваните в дадена каза еничари. Те били назначавани от коман- 
дуващия еничарския корпус в империята (еничарския ага) и се подчинявали 
както нему, така и на кадията на съответната каза, по чиито разпореждания 
изпълнявали полицейски задачи и осигурявали опазването на наложения 
обществен порядък. Кетхуда-йерите пък се явявали представители на мест- 
ните военни чинове (еничари или спахии) пред местните власти, аи самата 
им титла в превод на български буквално означава „местни представители“. 
Не може с категоричност да се установи дали при цитираните адресни ча- 
сти на заповедите нямаме работа с шаблонните обръщения, вписвани в 
началото на издаваните от централната власт заповеди до казите, дали във 
всяка от споменаваните кази имало всички посочени в заповедите длъжностни 
лица. И все пак те дават основание да се допусне, че и в казата Ахъчелеби 
по онова време ще е имало настанени еничари, начело с еничарски сердарин, 
които се явявали въоръжена полицейска сила в ръцете на кадията. В под- 
крепа на това твърдение говори един протокол за взаимно поръчителство 
от 1720 г. Между подписалите протокола на първо място е поставен „слав- 
ният сред равните му ес сеид Мехмед ага, сердар на споменатата каза“, 
т. е. на казата на Ахъчелеби.3? Този документ недвусмислено сочи, че през 
1720 г. казата си има свой еничарски сердарин. Това обстоятелство, съче- 
тано с данните от адресните части на горецитираните документи, дава 
основания да се твърди, че еничари и еничарски сердари ще са били устано- 
вени в Ахъчелеби още през ХУП в. А наличието на кадия и кадийски на- 
местник, на еничарски сердари и еничарски гарнизон означавало укреп- 
ване на авторитета на централната власт във вакъфските села и съответно 
намаляване на престижа и влиянието на мютевелиите на вакъфите, подгот- 


34 Съответствува на 4 януари 1678 г. 

2 НБКМ, Ор. отдел, несигниран документ от Смолянско. 

% Ст. Андреев. Документи за данъчните и други... с. 331. Заповедта е 
от 12 реби юл-ахър 1088 (14 юни 1677) г. 

з Стр. Димитров. Документи за икономическото положение в Смолян- 


Ско. ла С. 840. 

вяло изместването им от държавните чиновници, войводите, като админи- 
стративно-стопански управители на района, откривало пътя за превръщане 
на вакъфските села в обект на държавните арендни операции. Така отново 
стигаме до въпроса за откупвачите (мюлтезими) и войводите като управи- 
тели на вакъфите на Ахъ Челеби. 

Най-старата тапия, върху която е отбелязано името па управителя 
на „казата Ахъчелеби“, е от 1106 г.З8 по арабското летоброене. Става дума 
за известната тапия от село Тозбурун (Могилица), с която Стою, син на 
Костадин, купува едно място за нива, граничещо с едно владение на Дими- 
тър, с Воденичните камъни, с имот на самия купувач и пр. След като описва 
границите на имота, издателят на тапията казва, че Стою го получава 
срещу 240 акчета „и поиска разрешение от наша страна за владеенето му. 
Ние пък поради това, че сме забитин, след като взехме полагащата се според 
султанския закон такса, му дадохме в ръцете настоящия запис, щото да 
не му се пречи нито от наша страна, нито от страната на някой друг. Написа 
се през 1106 година. Мехмед, понастоящем забитин на казата Ахъчелеби“. 49 

Такъв е текстът и на по-късните тапии, които ще се използуват в на- 
стоящата работа за установяване на имената на забитите на казата Ахъ- 
челеби. „Забит“ буквално означава „държащ“, „държател“, откъдето полу- 
чава значение и на „началник“, „офицер“, „управител“ и пр. Оттук се налага 
една уговорка — въз основа само на титлата не може да се определи дали 
този забитин управлява казата като пълномощник на централното прави- 
телство или като пълномощник на мютевелията на вакъфа. Но и в двата 
случая върху него са делегирани правомощията на административно-сто- 
пански управител, който следи движението на земята, наблюдава за ней- 
ното редовно обработване и осъществява експлоатацията на селяните, съ- 
бирайки десятъка и другите феодални поземлени данъци. 

От тази тапия се установява по безспорен начин, че през 1694—1695 г. 
управник на цялата каза Ахъчелеби е лицето Мехмед. За съжаление не 
може да се каже нищо повече за него. 

Следващата запазена тапия е от месец реби юл-еввел 1111 г., или 27 
август—25 септември 1699 r., която понастоящем се съхранява у К. Канев 
вс. Момчиловци, Смолянско. Нейният превод гласи: 


38 Започва на 22 август 1694 и завършва на 11 август 1695 г. 

9 Тапията е обнародвана за пръв път в сп. Родопа, 1942, бр. 7—8, с. 8. Препе- 
чатвана е в сборниците Асимилаторската политика на турските завоеватели, Ги П 
изд., в сб. По следите на насилието и у други автори. Нова публикация й беше напра- 
вена от Ц в. Стай кова. Османо-турски документи от селата Могилица и Буково, 
Смолянско. — В: Родопски сборник, т. 111. С., 1972. с. 311—312. Този Стою Костади- 
нов вероятно е предшественик на Хаджийския род от с. Буково, тъй като именно 
Хаджийски с предал на времето тапията на Хр. Караманджуков за публикуване в 
сп. Родопа. А документите за собственост мъчно излизат от ръцете на потомството на 
владетеля на имота. 

40 Даденият тук превод се отличава от превода на Цв. Стайкова. Най-съществе- 
ното е, че става дума за „място за нива“, а не направо за нива. Тя като преводач и аз 
като редактор сме пропуснали една не съвсем ясно написана думичка — „йери“ и 
вместо „тарла йери" сме прочели само „тарла“ — нива. 


68 е Страшимир Димитров 


„Причина за написване на документа е следното: 

Немюсюлманинът Радич, син на Вълко, жител на село Дере-кьой, 
подчинено на казата Вакъфи на покойния Ахъ Челеби, приживе ив пълно 
здраве прехвърли една от владените от него ниви в местността, наричана 
Блешан(?). Тази нива е ограничена от една страна с нивата на Вълчо, 
от друга страна с нивата на Стоян, от трета страна с нивата на Дамя- 
новия син, и от четвърта страна с нивата на Никола и беше взета и задър- 
жана срещу седемстотин и двадесет акчета от жителите на същото село 
немюсюлманите Димитър и брат му Никола като съдружническо владение. 
След като взехме таксата съобразно султанския закон, ние в качеството ни 
на забитин издадохме настоящия запис, повеляващ понастоящем никой да 
не препятствува на владението им. Написа се през месец реби юл-еввел 


1111 година. 
Бедният Хюсеин.“ 


На гърба на документа, както е обичайно, има печат на забитина, 
от който се чете само „божият слуга... Хюсеин...“. 

Като оставяме настрана другите сведения, които могат да се извлекат 
от тази тапия, следва да се подчертае, че вече през 1699 г. казата има нов 
забитин. Очевидно не може да става дума за някакво трайно овладяване 
на забитската длъжност от нейните титуляри, а те се сменят вероятно по 
волята на централната власт. Поради това и самият Хюсеин не се задържал 
дълго на този пост. 

От 1114 г. (28 май 1702 — 16 май 1703 г.) е една тапия, с която Стоян 
от с. Могилица купил от Хасан една нива, граничеща с нивите на Стою, 
„Димитър, Киро и Хишам. Издателят на тапията продължава: „Ние пък, 
бидейки пълномощник на забитина (забити векили олдугумуз хасбииле)“, 
събрал полагащата се такса и връчил на купувача документа за владение. 
Накрая той се подписал: „Бедният Мехмед, понастоящем пълномощник 
на забитина. “1 

Тук възниква една неясност, която засега не може да бъде отстранена, 
а именно: докъде в териториално отношение се простират правомощията 
на този Мехмед, пълномощник на забитина. Дали той е негов пълномощник 
за цялата каза Ахъчелеби или пък е арендувал само част от казата, едно или 
няколко села? Ясност в тази насока може да се внесе само ако се намерят 
тапии от една и съща година, отнасящи се за различни селища. Ако в 
различните селища „пълномощник на забитина“ е едно и също лице, може 
да се заключи, че неговите правомощия се разпростират над казата, а не 
над едно село. Оскъдицата от документи засега не позволява да се реши 
окончателно поставеният въпрос. 

Следващата тапия датира от 1129 (16 декември 1716 — 6 декември 
1717 г.). Тя се отнася за имоти в землището на с. Дерекьой и била издадена 
от Исмаил, „забитин на вакъфите на Ахъ Челеби“. Ясно е, че в ръцете на 
този Исмаил се намирало управлението на цялата каза. 

От 20-те и 30-те години са запазени тапии само от с. Могилица, в които 
се споменават забитите на селото, без да е ясно дали под тяхното управле- 


11 Обнародвана от Цв. Стай кова, Цит. съч., с. 314. 

ние се намират и други селища в казата или пък цялата каза. През 1137 г. 
в с. Могилица била продадена една ливада с част от гора, граничеща с 
нивата на Васил, ливадата на Димчо и др. Тя била купена от Мустафа 
ходжа, син на Абдуллах, а владелческият документ му бил издаден от някой 
си Хюсеин ага „забитин на споменатото село“. Запазени са две тапии 
от 1150 г. (1 май 1737 — 20 април 1738 г.) за продажба на имоти пак в Моги- 
лица, подписани от „бедния Хасан молла, пълномощник на забитина“. 
В текста на документите той е определил положението си с думите: „Ние 
пък, бидейки пълномощник на забитина за споменатото село, му дадохме 
съгласие да владее и държи“ имота.‘ Други тапии от 1150 г. не са запазени 
и не може да се види кой издава такива документи в други селища от казата. 
Интересно е, че и в тапиите от 1150 г. става дума за купувача Константин 
Калине, че един от имотите граничел с нивата на Васил, косто свидетел- 
ствува, че дори към 1738 г. процесът на помохамеданчване на българите в 
Могилица не бил завършен. 

Три години по-късно, през 1153 г. (29 март 1740 — 18 март 1741 г.), е 
издадена тапия, с която Димо от с. Дерекьой продал една нива за 360 
акчета. Продажбата била оформена от забитина Омер, който поставил 
върху документа и своя печат. Очевидно към 1740 г. той е управител и 
„стопанин на земята“ в казата. 

От 1159 г. (24 януари 1746 -- 12 януари 1747 г.) е една тапия, подписана 
от „Мехмед ходжа, понастоящем забитин“. В началото на документа той 
отбелязал, че става дума за имот вс. Дерекьой (?), „едно от селата на ва- 
къфите на блаженопочившия Ахъ Челеби“, ав края изтъква правомощията 
си като управител: „бидейки забитин на споменатата каза“. Вижда се, 
че в средата на XVIII в. преданието за лицето Ахъ Челеби е все още живо 
в паметта на хората. 

Тук му е мястото да се спрем на някои легендарни данни за упра- 
вителите на Ахъчелеби. Според тези предания, събрани от В. Дечов“, 
а оттам преминали и в други съчинения," до средата на XVIII в. за упра- 
вители (войводи) на Ахъчелеби били назначавани турци. По това време 
ислямът вече се утвърдил и на тази длъжност били допуснати и местни бъл- 
гари, които били станали мохамедани. През 1750 г. войвода на казата станал 
българинът Мехмед Кьорходжа от Чепеларе, който избрал за свое седалище 
с. Райково. Мехмед Кьорходжа успял да направи войводското звание на- 
следствено и след смъртта му през 1779 г. го наследил син му Сюлейман. 
Последният управлявал казата до 1798 г., когато починал и бил заместен 
от сина си Салих ага. По време на управлението на Сюлейман някой си 
Ибрахим бей успял да отцепи южните райони на Ахъчелебийско и да ги 
вземе под свое управление за известно време, но скоро бил смазан от кър- 
джалиите. 

Действително цитираната по-горе тапия сочи, че в средата на XVIII в. 
забитин на казата е Мехмед ходжа. Ние приемаме, че Мехмед Кьорходжа 


# Цв. Стайкова. Цит. съч., с. 314, с факс. на ст. 315. 

13 Пак там, с. 316—318, с факс. 

44 Тази и следващите тапии без сигнатури се намират у К. Канев. 

5 В. Дечов. Миналото на Чепеларе. Кн. І, C., 8. 

1 Из миналото на българите мохамедани в Родопите. C., 1958. е. 8]. аи 

и споменатият в тапията Мехмед ходжа са идентични. Преданията са запа- 
зили вярно името му, макар че началото на неговото управление следва да 
се отнесе не към 1750, а най-късно към 1746 г. Обаче през следващите го- 
дини се срещат повече управители с името Сюлейман и Ибрахим и не може 
да се каже дали някой от тях е в родствени отношения с Мехмед ходжа. 
Като управител на казата в тези години срещаме още ред други лица, така 
че сведенията на В. Дечов подлежат на корекция и в пункта за непрекъсна- 
тото управление на наследниците на Мехмед ходжа. 

Самият Мехмед Кьорходжа не е управлявал Ахъчелебийско до 1779 г., 
както пише В. Дечов. От името на друг управител на вакъфа е издадена 
една тапия от 1171 (15 септември 1757 — 3 септември 1758) г. Тя се отнася 
за имот в с. Момчиловци, „от селата на блаженопочившия и опростен от 
бога Ахъ Челеби“ и е подписана от „Исмаил, войвода на Ахъчелеби“. 
Явно е, че през 1757—1758 г. казата има друг войвода. 

Но и войводата Исмаил не се задържал дълго. През 1173 г. една про- 
дажба на земя в с. Момчиловци е оформена с документ, подписан от „Сюлей- 
ман ага, забитин“. Трудно е да се каже дали този Сюлейман ага е син на 
Мехмед ходжа, за което споменава В. Дечов, но очевидно арендаторите на 
казата се сменят все още твърде често. 18 

След Сюлейман ага като забитин на казата се споменава някой се 
Халил. Една тапия от 1176 (23 юли 1762 — 11 юли 1763) г. е подписана от 
„Халил, забитин на вакъфа Ахъчелеби“.*? Той ще да е останал забитин на 
вакъфа най-много две години. Една тапия от 1178 (1 юли 1764 — 19 юни 
1765) г. вече ни сочи като управител на Ахъчелебийско Омер ага. Според 
нея „немюсюлманинът Момчил, син на Богота”, жител на село Дерекьой 
от вакъфите на казата Хасове на Ахъ Челеби, приживе и в пълно умствено 
здраве“ продал една своя нива в местността „Община“ за двеста акчета на 
Сево, син на Брайко, от същото село. „Ние пък, бидейки забитин на казата, 
взехме изцяло полагащата се такса“, срещу което му издал настоящата 
тапия. Освен подписа: „бедният Омер ага, забитин на Ахъчелеби“, върху 
гърба на тапията има относително четлив печат: „Омер,син на Елхадж Али, 
забитин на вакъфите на казата Ахъ (Челеби)“. 

Същият Омер ага бил управител на казата и през следващата 1179 г., 
за което свидетелствуват две съхраняващи се у К. Канев тапии. В текста 
на тези документи се пояснява, че той е управител на „намиращите се под 
моя аренда вакъфи на Хасовете на Ахъ Челеби“, което пък сочи, че той е 
получил забитската длъжност срещу откуп. Арендуването на управител- 


4 Қ, Канев. Земя и земеделие в село Момчиловци. — Родопи, 1973, кн. 6, 
с. 24. Преводачът погрешно е изчислил датата (1775 вм. 1757--1758 г.) ие представил 
Исмаил като владелец на нивата, а не като управител-забитин на казата Ахъчелеби. 

48 Тапията от 1173 (25 август 1759 — 12 август 1760) г. се съхранява у К. Канев. 

19 Обнародван превод в сп. Родопи, 1972, кн. 5, с. 27. И в този превод датата е 
превърната в наше летоброене погрешно, а се срещат и други неточности. 

20 Какви стари и хубави имена са запазени по това време в Родопите! Явно е, 
че те са били твърде разпространени в тази област през Средновековието. С името 
„Богота“ ще е свързано и името на с. Богутево, за чиято ранна история се знае твърде 
малко. По своята форма селищното име „Богутево“ е произлязло от лично име, както 
са селищните имена Райково, Иваново, Калипетрово и мн. др. По същия начин веро- 
ятно от Богота, Боготево се е получило и селищното име Богутево. 

ската длъжност си е в пълна сила, което още веднъж показва несъстоятел- 
ността на легендите, че през втората половина на XVIII в. тя ставала na- 
следствена в рода на Мехмед Кьорходжа. Печатите върху тези документи 
са същите, както и върху тапията от 1178 г., и съвсем се различават от 
печата на онзи Омер, когото намерихме като забитин на казата през 1153 
(1740—1741) г. 

Не е ясно дали и през следващата 1180 г. Омер ага не е бил управител 
на Ахъчелебийско, но вече през 1181 (30 май 1767 — 17 май 1768) г. такъв 
е някой си Осман. От тази година е една тапия за продажба на имот в 
с. Турян, принадлежащ на райковчанина Осман баше. Документът е под- 
писан от Осман, който следователно ще да е бил забитин на казата през 
тази година. ?' 

За един интервал от 12 години няма запазени тапии (поне аз не съм 
още попаднал на такива) и не може да се установи кои са били управници 
на казата. Едва от 1193 (19 януари 1779 — 7 ануари 1780) г. имаме документ 
за продажба на нива в с. Лагоч (Левочево). Тапията е издадена от мюлте- 
зима на казата, който се е подписал „Халил, забитин на споменатата каза 
(Ахъчелеби)“. От нейния текст става ясно, че и той е получил управител- 
ската длъжност срещу откуп, че е арендатор-управител на казата. °? 

От 1195 (28 декември 1780 — 16 декември 1781) г. са запазени две 
тапии у К. Канев за прехвърляне на имоти в с. Момчиловци. Според тях 
управител на вакъфските села е вече някой си Хаджи Исмаил, който се е 
подписал „Хаджи Исмаил, забитин на споменатия вакъф“. 

И отново идваме до един почти десетгодишен интервал, за който ня- 
маме сведения. Следващата запазена тапия е от 1204 (21 септември 1789 — 
9 септември 1790) г. и се отнася за прехвърляне на имот в с. Райково — „от 
селата на вакъфа Ахъчелеби, намиращи се под моя аренда и възложени ми 
за настоящата 1204 година“, както се казва в документа. Той е подписан 
от Сюлейман, който се титулува вече войвода на вакъфските села.28 Титу- 
лът войвода означава още по-пълно сливане в ръцете на управителя на ад- 
министративно-стопански, политическо-полицейски функции и право- 
мощия на сахиб-и арз. 

Според споменатите по-горе легендарни сведения Сюлейман се наричал 
един от синовете на Мехмед Кьорходжа, който управлявал казата от 1779 
до 1798 г. „По негово време избухнала размирица, предизвикана от богатия 
скотовъдец от с. Вълчево Ибрахим бей, който се стремял към завземане на 
войводството. Сюлейман бей се видял принуден да отстъпи една част от 
областите си на размирника. Скоро обаче кърджалиите сложили край на 
Хаджиибрахимовия род.“ Разбира се, от тапиите не може да се установят 
някакви родствени връзки на този Сюлейман и Мехмед Кьорходжа, но може 
да се види, че той съвсем не е бил управител на казата до 1798 г. От 1209 
(29 юли 1749 — 17 юли 1795) г. са запазени три тапии за прехвърляне на 


—.————— 


51 ОДА — Смолян, ф. 154-К, оп. 5, а. е. 32, л. 4. 

52 Пак там, л. 6. 

53 Пак там, а. е. 35, л. 54. 

54 Из миналото на българите мохамедани в Родопите с. 81. 

имоти в казата, като и трите тапии са подписани от Ибрахим.2 Възможно 
е да е имало някакви борби за властта в казата между Сюлейман и 
Ибрахим в онези размирни за Родопите години и преданията за тези борби 
да са получили формата, запазена ни у В. Дечов. А размириците в Родо- 
пите през онези години имали наистина огромни размери. В едни документи, 
с които ще занимаем читателите друг път, направо се казва, че в планините 
по онова време „не е останал покорен и почтен поданик“, та се предвижда 
одринският бостанджибашия да потегли „и наново да завоюва“ тази област 
с пехота и шест оръдия, други отряди да потеглят от Гюмюрджина, от Невро- 
коп, от Тракия и с концентрично настъпление наистина наново да овла- 
деят Родопите. Родопската история от края на XVIII n първото десетилетие 
до ХЇХ в. засега е такова кълбо от предания и легенди, които трябва спе- 
циално да се разнищват и коригират въз основа на документи. Тази работа 
трябва да се отложи за някой от следващите томове на „Родопски сборник“, 
а сега да се върнем към споменатия Ибрахим. 

От трите тапии се вижда, че към 1794—1795 г. казата се намирала под 
неговото управление и му била „възложена и дадена под аренда“. Тапиите 
се отнасят за имоти вс. Момчиловци, североизточно от Смолян (Пашмакли). 
Ако той е делил властта в казата със Сюлейман бей от Смолян, как и къде 
е минавала границата между техните владения? Този въпрос става още по- 
заплетен, като се вземе пред вид и един документ от 1212 (26 юни 1797 — 
14 юни 1798) г., отнасящ се за имоти вс. Могилица. Тази тапияе подписана 
от „Ибрахим молла — войвода“, ав текста й се пояснява, че той я издава, 
„бидейки забитин на споменатата каза“. Нямаме основания да считаме, 
че този Ибрахим молла е различен от споменатия в трите тапии от Мом- 
чиловци забитин Ибрахим. За пълна увереност в идентичността на двете 
лица би трябвало да се сравнят и печатите върху четирите тапии. В тапи- 
ите от Момчиловци печатите гласят: „(Господи), обърни лицето си към Ибра- . 
хим“. Но микрофилмираната в OHM — Смолян тапия от 1797—1798 г. е 
снета само от лицевата страна, докато печатите се поставят на гърба на тези 
документи, поради което засега е невъзможно да се види какъв е печатът и 
какво гласи неговият текст. 

Възниква въпросът — може ли войводата Ибрахим да издава тапии 
за имоти в Могилица ив Момчиловци и същевременно и в Смолян да има 
друг войвода? Едното село е североизточно, а другото югозападно от Смолян 
и той остава точно между двете села. Явно е, че не е имало делене на 
властта в казата между двама войводи, а единият е наследил другия. 

От 1218 (23 април 1803 — 11 април 1804) г. са запазени две тапии: 
едната е за имот в махала Буката, Могилишка община, ?? а другата е за ниви 
вс. Райково или Момчиловци. Подписът под първата е на „Хюсеин — вой- 
вода на Ахъчелеби“, като в текста се пояснява, че издава документа, „би- 
дейки забитин на споменатата каза“. Втората тапия е подписана също 
от „Хюсеин ага — забитин на Ахъчелеби“8. Сделките със земя в две различни 


°° Музейна сбирка вс. Момчиловци, Архивна колекция, ф. Га. с. 1, л. 13 (по- 
нататък — МСМ, АК). 

56 Микрофилм в Окр. народен музей — Смолян. 

57 Публикувана от Цв. Стайкова в Родопски сборник, т. ПТ, с. 319—320. 


= МСМ, АК, Фф. 1; а, є 1. л. 15. 

села на казата през тази година се оформят OT едно H също лице, което сочи 
недвусмислено, че Хюсеин ага е войвода на цялата каза Ахъчелеби. 

Според досегашните легендарни сведения в 1798 г. управлението на 
казата поел Салих ага от Смолян. Те също трябва да бъдат коригирани. 
Видяхме, че през 1803—1804 г. забитин е Хюсеин ага. Една тапия за земя 
вс. Момчиловци от 1222 (11 март 1807 — 27 февруари 1808 г.) е подписана 
от „забитина Ибрахим“, следователно през 1807—1808 г. той отново е вой- 
вода на казата и феодален стопанин на земята в нея. 

Едва през следващата 1223 (28 февруари 1808 — 15 февруари 1809) г. 
като войвода на казата се подписва Салих. Тук вече става дума за знаме- 
нития Салих ага от Пашмакли (Смолян), който успял за задържи дълги 
години войводството на казата в свои ръце и да натрупа грамадни богат- 
ства. Не през 1798, а едва през 1808 г. той става войвода на казата Ахъ- 
челеби. 

Редица владелчески свидетелства от следващите години сочат все 
Салих ага като забитин на казата. Една тапия за имоти в с. Момчиловци 
от 1226 (26 януари 1811 — 15 януари 1812) г. той е подписал с думите „Са- 
лих войвода“. Друга тапия от 1230 г., обнародвана от Цв. Стайкова, вече 
е подписана „забитинът Салих ага“, т. е. той вече е ага, а не просто Салих." 
Като забитин на казата го сочи и документ от 1233 (11 ноември 1817 — 30 
октомври 1818) г. " Неговото име носи една тапия за нива в землището на 
с. Средногорци от 1232 г. Владало за земя в с. Райково от 1238 (18 септември 
1822 — 6 септември 1823) г. потвърждава, че и през тази година „забитинът 
Салих ага“ е „войвода на Ахъчелеби“.% Според друга тапия и през следва- 
щата 1239 (7 септември 1823 — 25 август 1824) г. пак нему е „възложена и 
предадена под аренда“ казата Ахъчелеби и пак той е неин войвода." 

Обаче новата 1240 (26 август 1824 — 15 август 1825) г. донесла едно 
малко прекъсване в неговото войводствуване. Запазена е една тапия от 
тази година за имоти в с. Донево, махала на с.Райково, която е подписана 
от „забит Хюсеин, пълномощен представител (векил) на вакъфа Ахъчелеби 
понастоящем“. В текста на документа се казва: „село Райково, от селата 
на възложения ми и намиращ се под моя аренда вакъф наАхъчелеби“, 
от което следва, че този Хюсеин е поел управлението на вакъфските села 
направо от централната власт, че той не е пълномощник на Салих ага. 
Ако беше написал, че той е представител на Салих ага, неговата поява като 
управител щеше да предизвиква по-малко въпроси. А първият въпрос е: 
какво е станало със Салих ага през тази година? Отстранен ли е или е моби- 
лизиран и откаран да се бие против гръцките въстаници, както е станало 
през тези години с много други хора от онзи край? Досега не се знаеше 


59 Родопи, 1972, кн. 5, 28. Печатът на този забитин е идентичен с печата на заби- 


тина Хюсеин от 1794—1795 г. 

во Вж. Родопски сборник, т. ПГ. с. 319 и 321. 1230 г. включва времето от 14 де- 
кември 1814 до З декември 1815 г. 

61 Родопи, 1973, кн. 5, с. 28. 

62 ОДА - Смолян, ф. 154-К, оп. 5, а. е. 35, л. 53. 

63 Пак там, а. е. 32; ranna, с която Чилингироглу Костадин от с. Райково npo- 
дава на Вълчо Караджалиев нива, „баир“ (планина) и място в местностите Пазлачище 
и Стареско за 480 гроша. ЧП-11—10; MCM, АК, ф. l,a. е. І, л. 19, 21, 23, 26 и др. 

нищо за някакво прекъсване в неговото управление, а то се оказва факт, 
който предстои да бъде изяснен. 

Обаче той отстъпил от войводството на казата за съвсем кратко време. 
Още през следващата 1241 (16 август 1825 — 4 август 1826) г.тапиите се 
издават и подписват отново от Салих ага „забитин на вакъфа Ахъчелеби“”. 
Очевидно благодарение на богатството и влиянието си той бързо възста- 
новил позициите си в казата. | 

Документите от следващите години са запазени в по-голямо количе- 
ство и позволяват да се проследи по-подробно управлението на Салих 
ага. Две тапии от 1245 (З юли 1829 — 21 юни 830) r., както и други две 
от 1246 (22 юни 1830 — 11 юни 1831) г. носят подписа на Салих ага. Друг 
документ от 1246 г., с който райковчанинът Ганзуроглу Тодор прехвърля 
земя на Стоян от същото село за 600 гроша, също е подписан от „Салих, 
забитин на вакъфа Ахъчелеби“"8. Все под негова аренда и под негово упра- 
вление се оказват вакъфските села и през 1252 (18 април 1836 — 6 април 
1837) г. 

За съжаление не сме срещнали тапии от 1253 г., за да се види кой из- 
дава владелческите документи през тази година. Обаче тапиите от 1254 
(27 март 1838 — 16 март 1839) г. вече носят подписа на Салих Агуш „извест- 
ния властелин от с. Могилица. Полудокументираните и недокументирани 
предания за края на Салих ага отнасят кончината му към 1838 г. Смяната на 
лицата, които издават тапиите, т. е. заемат длъжността войвода, управители 
и „стопани на земята“ в Ахъчелеби въз основа на разглежданите тук сви - 
детелства се очертава именно към 1838 г. Две тапии от споменатата 1254 г. 
ни убеждават, че „селата от казата Ахъчелеби, която е възложена на мен 
и се намира под моя аренда“, вече се издават от „Салих Агуш, войвода на 
казата Ахъчелеби“”. 

Но през 1839 г. османските управляващи кръгове прокламирали, че 
ще предприемат цяла серия от реформи, KOHTO да укрепят централизма в 
държавата. Издаден бил Гюлханският хат-и шериф, сложено било началото 
на т. нар. епоха на Танзимата, която се явява пълно отрицание на полуса- 
мостоятелните местни управители, съчетаващи в ръцете си административ- 
но-полицейската и финансово-стопанската власт в своите райони. Пред- 
приети били опити да се създаде отделна финансова администрация, която 
да се занимава със събирането на данъците, така че те вече да не се стичат в 
ръцете на войводите, да не служат като източник за тяхното лично обога- 
тяване. Последното означавало радикално подкопаване на тяхната стопан- 
ска мощ. В казите трябвало да дойдат държавни бирници, мухасили, а 
всеки санджак се оформял като отделен мухасиллък, т. е. отделен бирни- 
чески район, начело на който стоял този мухасил. Именно мухасилите вече 
трябвало да издават тапиите и да събират полагащите се при издаването им 
такси и налози. 

Но, както често става, новите форми мъчно се освобождавали от ста- 
рите, особено пък когато засягат крупни материални интереси на дадени 
лица. Една ranna от 1257 (23 февруари 1841 — 11 февруари 1842) г. отново 


8 МСМ, АК, ф. 1, а. е: | л. 33. 

носи подписа на „Салих Агуш — представител (векил-пълномощник) на 
мухасила на казата Ахъчелеби“. Печатът, поставен под този подпис, пак 
гласи: „Мухасиллък Драма, Ахъчелеби““. Става ясно, че могъщият вой- 
вода не бил принуден така бързо и лесно да предаде позициите си. Вместо 
да бъде назначен държавен бирник (мухасил) в казата, той успял да получи 
тази длъжност за себе си и не допуснал друго лице да дойде да събира да- 
нъците направо за държавната хазна. Той бил вече и мухасил. Новата 
титла и длъжност, която получил или си присвоил, не променяла с нищо 
старото положение -- пак той събирал данъците, пак той издавал тапиите, 
само че ги подписвал с новата си титла. На практика неговите правомо- 
щия и фискалната му власт не били засегнати. Едно писмо до чорбаджиите 
на с. Дерекьой (Момчиловци) от 17 реби юл-еввел 1258 (28 април 1842) г. 
от Салих Агуш и кадията Исмаил Хаккъ ги предупреждава, че посевите 
растат и трябва да вземат мерки добитъкът да не влиза в посевите, защото 
ако се улови добитък в чужди посеви, веднага ще бъде задържан ,стопани- 
ните му глобени, а овчарите, респ. пастирите, ще бъдат бити. Както се 
вижда, Агушът запазвал цялата си власт в казата — предупреждавал, биел, 
глобявал, с една дума „поддържал“ реда. 

И все пак настъпилата епоха на централизация постепенно слагала край 
на стопанската и административната „автономия“ на местните управители. 
Осъщественото от Салих Агуш обединяване на функциите на „войвода“ и 
„мухасил“ не можело да продължи още много дълго. Възприетите прунципи 
за разделяне на функциите на управлението се прилагали все по-последо- 
вателно, макар и постепенно. През третото и четвъртото десетилетие на 
Х[Х в. централната власт успяла да усмири крупните аяни в Румелия и 
Анадола, които оспорвали нейната власт по места. Докато те съществували, 
Портата можела да се задоволява и само с формалното покорство на много 
от местните деребейови — аяни и войводи. Тя не се вмесвала в администри- 
рането на подчинените им райони, стига те, поне формално, да изявявали, 
че зачитат и признават авторитета й. Но след като си разчистила сметките 
с непокорните крупни аяни, след като поела решително курса към устано- 
вяване на пълен централизъм в империята, Портата се заела да усмири и 
ликвидира самоуправлението и на по-дребните властелини, загнездени 
тук-таме. Тя трябвало да пресече стопанските източници, от които се 
подхранвала самостоятелността на местните управители. Първата крачка 
в тази насока била, както видяхме, отделянето на административно-упра- 
вленческите функции от фиксалните. Решаващата стъпка била направена 
с премахването на практиката да се назначават за войводи или мюдюри 
местни хора. За такива започнали да се изпращат външни лица, чинов- 
ници, които нямали опора в местните кръгове, нямали там свои чифлици 
или други имоти, а зависели изцяло от Портата. Те естествено се водели 
в една или друга степен по волята на местните богаташи, които влизали 
в създаваните след Танзимата съвети на нахиите, казите и еялетите, но 
все пак били преди всичко органи и оръдия на Портата, а не местни бо- 
гаташи-деребен. 

В този ред на действия правото да се издават владала за вакъфските 
земи в Ахъчелебийския вакъф било отнето от Салих Агуш и прехвърлено 
върху по-висши органи на държавното управление. Една тапия за владеене 
на половин дюнюм нива в с. Момчиловци от 1260 (29 януари 1844 — 10 
януари 1845) г. вече е подписана от Елхадж Шериф, каймакам на ливата 
„Драма, който носи благородническата титла „надзорник на султанските 
конюшни“. Това обстоятелство идва да покаже, че към 1844 т. правата 
на сахиб-и арз, т.е. на феодал-стопанин, контролиращ движението и експло- 
атацията на земите, били прехвърлени в ръцете на управителите на ливите, 
т. е. върху валиите. Този документ между другото сочи, че според админи- 
стративната организация на империята в първите години след Танзимата 
Ахъчелеби се числи към Драмския санджак. 

Прехвърлянето на правата на сахиб-и арз върху каймакамите озна- 
чавало и съответно намаляване на правомощията на Салих Агуш, на вой- 
водите на Ахъчелеби. Ще добавим, че през същата 1844 г. кадия на казата 
бил Ессеид Мехмед Иззет ефенди.?” 

Но това прехвърляне на правата на феодал-контрольор на земята, 
а заедно с това и събирането на съответните такси от вакъфските земи в 
ръцете на органите на държавната светска администрация очевидно не било 
по волята на религиозното ведомство. Изглежда поради това недоволство 
през следващите години функциите на сахиб-и арз спрямо вакъфските имоти 
отново, били върнати към вакъфите. Оформило се специално надзорниче- 
ство (приблизително равно на министерство) на вакъфите, което поемало 
в свои ръце ръководството и контрола над вакъфските земи. Неговите ти- 
туляри започнали да играят ролята на мютевели на вакъфите и на тях 
принадлежало правото да издават тапии за земите. Един подобен акт от 
11 рамазан 1267 (10 юли 1851) г. за имот в Ахъчелеби е подписан от Ахмед 
Зивер „надзорник ‚на султанските вакъфи, явяващ се наместник (каймакам) 
на мютевелията““. 

И в следващите години войводите на Ахъчелеби не поставяли имената 
си върху документи от този род. С течение на времето вакъфското управ- 
ление вземало здраво в свои ръце издаването на тапиите и събирането на 
следващите се за това такси. Една тапия от 17 реджеб 1273 (13 март 1857) г. 
за три ниви в с. Райково е издадена от Адем Сафеви „надзорник на импе- 
раторските вакъфи“. 

По време на издаването на Закона за земите от 1858 г. този режим 
бил закрепен и по законодателен път. Ахъчелеби вече се намирало в адми- 
нистративно подчинение на Пловдивския санджак. Там била създадена 
окръжна дирекция на вакъфските имоти, която изпълнявала функциите на 
сахиб-и арз спрямо вакъфските земи. Окръжният директор на вакъфите 
изпращал в столицата сведения за настъпилите промени в поземлените 
владения, като издавал временни удостоверения на новите владелци и 
събирал полагащите се за издаване на тапията такси. Но само централното 
Министерство (Назърство) на вакъфите можело да издава окончателни та- 


7 70% И този документ е в сбирката на К. Канев. 
п ОДА - Смолян, ЧП-11--8, съдебен протокол от 17 шевал 1260 г. 
г? Съхранява се у К. Канев, с. Момчиловци, Смолянско. 

тапии. Тази процедура се разкрива и от запазените тапии. В текста на 
един такъв документ от 3 мухарем 1275 (13 август 1858) г. за земя вс. Рай- 
ково, каза Ахъчелеби, Пловдивски санджак, се сочи, че „вакъфският мю- 
дюрин честитият Али бей със специален списък е известил“ за продажбата на 
вакъфската земя, изпратил необходимите данни за границите на прода- 
дения имот, за предишния и новия владелец и въз основа на това „назъри- 
нът на императорските вакъфи Елхадж Сафеви“ издал официалната тапия. 74 
Така се променил редът на тапиите, поради което издадените през 
40-те години на ХІХ в. и след това владала не ни дават сведения за войво- 
дите на казата Ахъчелеби. За да установим техните имена и години на 
управление, ще трябва да се прибегне към друг род документи. (С иззем- 
ването на фискалните функции от Министерството (Назърството) на ва- 
къфите се премахва и самата длъжност, самата институция на войводите. 
Вместо някогашните полусамостоятелни властелини в Ахъчелеби идват 
хора с нови титли и с ново положение. Те се наричат вече мюдюри на ка- 
зата, а след 1864 г. -- каймаками и са обикновени чиновници на Портата. 


ПРАВИТЕЛИ АХЫ-ЧЕЛЕБИЙСКОГО РАЙОНА 


Страшимир Димитров 


(РЕЗЮМЕ) 


Источники об административно-политической истории Средних Родоп 
в ХУ—ХУП] вв. весьма скудные и любое обогащение наших представле- 
ний об этой стороне прошлого родопских болгар является ценным вкладом. 

Земли в рассматриваемом районе были вакфами Ахы челеби, придвор- 
ного Баязида 11, Селима І и Сулеймана Г. Согласно османскому аграрному 
законодательству документы на владение землей тапы здесь выдавались 
мютевеллиями (настоятелями) вакфов или, позднее, воеводами-правителями 
всей околии „Каза вакфы Ахы челеби“. Автор собрал такие документы, 
расшифровал подписи и печати этих правителей и распределил в хроно- 
логическом порядке полученные сведения о лицах, которые управляли адми- 
нистративно-хозяйственными делами этой околии. 

Результаты обнадеживающие. Прежде всего довольно много лиц, о 
которых существовало только несколько неясных преданий, оказались 
реальными историческими личностями. Понятно, с течением времени устное 
предание затуманило и перепутало реальные даты их управления. 

Появилось много новых имен правителей; остались и много незапол- 
ненных лет, иногда целое десятилетие. Однако, есть надежда, что будущие 
поиски позволят нам внести в обращение новые документы этого типа и 
постепенно заполнить пробелы. 

Производит впечатление, что эти правители сменяются очень регулярно 
и часто в ХУП и XVIII вв. Уже в самом конце XVIII и в первых десяти- 


4 Пак там, ф. 154-К, оп. 5, а. е. 32, л. 116. 

летиях ХІХв. они стабилизируются. И здесь устанавливаются полузави- 
симые от центральной власти воеводы, выдвинувшиеся из среды местных 
богатых болгар магометан. Оказывается, что административно-политиче- 
ская история этого края повторяет в уменьшенном виде общие явления в 
империи — упадок центральной власти и появление деребейства. Лишь 
после реформ 40-ых годов XIX в. царьградскому правительству удается 
поверить управление этим краем своим обыкновенным и послушным чинов- 
никам. 


LES GOUVERNEURS ПЕ АНА CELEBI 
Stratimir Dimitroy 


(ВЕЗОМЕ) 


Les sources de l'histoire administrative et politique du Rhodope central 
pendant les XV—XIIe? siècles sont très insuffisantes et tout enrichissement 
de nos représentations de cet aspect du passé des Bulgares du Rhodope est une 
contribution précieuse. 

Les terres de la région étudiée étaient des wakfs de Ahă Čelebi, médecin 
dans les cours de Bayazid |“ et Soliman Те. D’après la législation agraire 
ottomane, les documents de possession de terre (tapi) ici étaient délivrés 
par les müteveli (tuteurs) des wakfs ou plus tard par les voïvodes-gouverneurs 
de tout le district „Kaza-i vakf-i Ahi Çelebi“. L'auteur a recueilli de tels do- 
cuments, déchiffré les signatures et les sceaux de ces gouverneurs et a rangé 
dans un ordre chronologique les renseignements obtenus sur les personnes qui 
administraient les affaires économiques de cette kaza. 

Les résultats sont prometteurs. Tout d’abord un grand nombre de personnes 
au sujet desquelles on savait certaines légendes obscures se sont avérées des 
personnages historiques réels. Bien entendu, au fil du temps. la légende orale 
а obscursi et embrouillé les dates réelles de leur gouvernement. 

Un grand nombre de nouveaux noms de gouverneurs аррагигепі; bien 
des années aussi restèrent non complétées, parfois même tout un siècle. Il 
reste néanmoins Гезроп que les recherches futures nous permettront de mettre 
en circulation de nouveaux documents de ce type et de combler peu à peu les 
lacunes. 

Се qui fait impression c'est que ces gouverneurs changent très régulière- 
ment et souvent pendant les ХҮП et ХУПІ5. Déjà vers la fin du XVIIIss. 
et les premières décennies du X X° s. ils se stabilisent. Ici aussi s'établissent 
des „voïvodes“ ѕеті-іпаёрепаапіѕ du pouvoir central, sortis du milieu des 
riches Bulgares mahométans indigènes. Il s’est avéré que l’histoire admini- 
strative politique de cette région réitère sommairement les phénomènes géné- 
raux dans Гетрие — la décadence du pouvoir central et l'apparition de la 
tyrannie. Ce n’est qu'après les années 40 du XIXe s. que le gouvernement de 
Constantinople parvient à confier le gouvernement de cette région à des fon- 
ctionnaires ordinaires et obéissants. 


БЪЛГАРСКА АКАШЕМИЯ НА НАУЖИТЕ 

